Beef tagine with pomegranate couscous (naudanliha tagine granaattiomena couscouksella)
Channel: Kolmas Keittiö Auringosta
Date: 07/05/2022

Instagram: kolmas_keittio_auringosta
FB:
kolmaskeittioauringosta

Tämän viikon jaksossa valmistamme oman versiomme marokkolaisesta taginesta (طاجين) Tagine terminä tarkoittaa sekä ruoanvalmistus-astiaa että itse ruokalajia.
Taginen lisäksi valmistamme couscousta joka on maustettu yrteillä, punasipulilla ja  granaattiomenansiemenillä. Taginen kanssa on tapana syödä myös pitaleipiä tai khubz- leipiä. Khubz on arabiaa ja tarkoittaa yksinkertaisesti leipää. Video leipien teosta tulossa pian

RESEPTI:

Raaka-aineet:

- 600g naudan tai lampaanlihaa
- 2 suurta sipulia
- 4 valkosipulinkynttä
- 400 g tomaattimurskaa
2 porkkanaa
1 dl oliiviöljyä (osa marinadiin, osa couscoukseen ja osa lihojen paistamiseen)
- 1 kanaliemikuutio ja 2-3 dl vettä tai 2-3 dl valmista kanalientä
- 6 kuivattua luumua ja 6 kuivattua aprikoosia tai maun mukaan.
- kourallinen kuorittuja paahdettuja manteleita
- 1/2 nippua tuoretta korianteria
- 1/2 nippua tuoretta persiljaa
-  2 ruokalusikkaa sitruunamehua
1 granaattiomena
- 1 punasipuli
- 500 g kuskusta (raakapaino) 
- Hunajaa tai hieman sokeria.
- 1 tl korianteria
- 1 tl ras el hanout mausteseosta
- 1 tl kuminaa
- 1 tl mustapippuria
- 1 tl suolaa
- 1 tl kurkumaa
- 1/2 tl inkivääriä
1/2 tl  kanelia
- 0.5 grammmaa sahramia
 2  kanelitankoa

Näin valmistat Tagine-pataa:

-Sekoita marinadin ainekset keskenään. Kuutioi naudanliha n 3 cm paloiksi. 
-Lisää lihat marinadin joukkoon ja sekoita huolellisesti jotta marinadia on joka puolella. Peitä astia kelmulla ja anna marinoitua 1-3 tuntia tai yön yli.

- Ota liha huoneenlämpöön n tunti ennen kypsennystä.
- Kuori porkkanat, valkosipulit ja sipulit. Kuutioi porkkanat, silppua sipulit ja murskaa valkosipulinkynnet
- kuumenna oliiviöljy Tagine-padassa tai kannellisessa paksupohjaisessa padassa ja ruskista lihat huolellisesti. Kääntele lihoja välillä.
- Ota lihat pois padasta
- Lisää pataan sipulit ja anna kypsyä muutaman minuutin. Lisää porkkanat ja jatka kypsentämistä. Loppuvaiheessa lisää valkosipuli ja kääntele kasviksia muutaman minuutin ajan.
- lisää lihat takaisin pataan ja kaada sekaan tomaattimurska.
- Lisää vesi tai kanaliemi. Vettä tai kanalientä on hyvä olla sen verran että lihat osin peittyvät. 
- Lisää hunaja ja kanelitanko tai teelusikallinen jauhettua kanelia
- peitä pata kannella ja anna hautua noin 2-3 tuntia tai kunnes liha on hyvin mureaa.

Tällä välin on aikaa valmistella luumut ja couscous.

- Laita pieni määrä vettä kattilaan ja lisää loraus hunajaa tai muutama lusikallinen sokeria. Lisää myös kanelitanko. Lisää kattilaan aprikoosit sekä luumut.
Voit keittää ne erikseen tai yhdessä. Anna niiden kiehua n 10 minuuttia tai kunnes vesi on haihtunut ja luumut ja aprikoosit ovat karamellisoituneet.
- Ota kattila pois liedeltä
- Silppua punasipuli, korianteri, persilja ja irrota granaattiomenasta siemenet. Purista sitruunasta mehu.
- Laita couscous tarjoiluastiaan ja kaada päälle kanaliemi. Katso couscouspaketista sopiva nesteen määrä. Yleensä se on n 1 osa couscousta ja 2 osaa vettä.
-  Peitä kannella ja anna hautua 8 minuuttia. Lisää sitten joukkoon silputtu persilja, punasipuli, granaattiomenansiemenet, oliiviöljy ja sitruunamehu. mausta suolalla ja pippurilla. 

Taginen viimeistely:

- Ota tagine liedeltä ja lisää kauniiseen muodostelmaan lihojen päälle luumut ja aprikoosit. ripottele sinne tänne paahdettuja manteleita. Koristele silputulla korianterilla tai persiljalla. Voit myös lisätä luumujen päälle pienen määrän sesaminsiemeniä. Tämä vaihe ei ole välttämätön mutta antaa ruoalle visuaalista ilmettä.
- Tarjoile heti pitaleipien tai arabialaisen ohut leipä (khubz) kanssa.

Hyvää ruokahalua 🍽️😋❤️